Flavell Te Ururoa: Motions — Nepal—EarthquakeText is incorporated into the Bound VolumeFlavell Te Ururoa: Motions — Nepal—Earthquake[Sitting date: 28 April 2015. Volume:704;Page:2904. Text is incorporated into the Bound Volume.]Hon TE URUROA FLAVELL (Co-Leader—Māori Party):Tēnā koe Mr Speaker. Kia ora tātau katoa. I te wā e kōrerohia ana ngā mate i roto i Te Ao Māori ēhara i te mea ka kōrero mō te āhuatanga o te hunga i tāwāhi rā anō i tōna kotahi. Ēhara i te mea ka kōrerohia te āhuatanga o ngā mate o te wā kāinga. E pēnei rawa te kōrero ka kōrerohia katoatia rātau i te wā kotahi kia taea ai e tātau te kī ā te hunga mate kōrerohia ana i te wā kotahi kia ngāwari mai ai te āhuatanga o te ngau o mamae ki runga i tēnei i tēnā i tēnā. Nō reira me pēnei rawa te kōrero i te wiki kua hipa ake i tae atu au ki te tangihanga o Martha Taiaroa te wahine te pouwaru o Archie. I tēnei ata tonu nei i rongo nei au mō te matenga o Monte Ōhia matua nei ā rāua rāua ka tāpirihia atu ki ngā mate e kōrerohia ake nei i tāwāhi kia taea ai e tātau te tuku roimata mō rātau katoa.E kore e taea te karo i a mate me tōna haere i te mata o te whenua arā i te rū o te whenua anō hoki i tāwāhi. Kua waia a Aotearoa ki tēnei āhuatanga ā ki tērā o ngā rū i tū ki Ōtautahi. Anā kua waia mātau ki te āhuatanga o mate. Nō reira ko tāku ko te kī atu koutou ki te pō e moe e moe e moe!Ko te hunga ora te tūmanako ia ka rere atu tētahi ringa āwhina ki te tautoko i a rātau. I hara mai rātau ki Aotearoa nei me haere atu tātau ki reira ki te āwhina atu. Nō reira kua ara tonu ngā taringa ki te kōrero a te Pirimia tuarua i tēnei rā he wāhi kai a Aotearoa ki te āwhina atu. Me āwhina atu ka tika ā nā runga i te āhuatanga o tā rātau āwhina mai i a Aotearoa i te wā o te raruraru.Nō reira tēnei te whakatau o te Pāti Māori i tēnei rā ka tautoko ake i ngā kōrero katoa me te tūmanako ia ka mānaakitia paitia rātau katoa e te wāhi ngaro i tēnei wā te wā o te uaua te wā o te raruraru te wā o te tangi ki te hunga kua ngaro atu i te tirohanga kanohi. Nō reira huri noa tēnā koutou katoa.[Thank you Mr Speaker. Greetings to us all. At the time that deaths are talked about in the Māori world it is not as if references being made are solely upon those some distance away overseas; it is not as if aspects about deaths back home are not referred to. Let me say that all of them are included at the same time to ease the pain upon this one and that one. So put it this way last week I attended the mourning of Martha Taiaroa wife and widow of Archie. Just this morning I heard about the death of this Monte Ōhia and so these two are added to the deaths mentioned here from overseas so our tears can be shed upon them all.It is not possible to dodge death and its journey upon the land in earthquakeshere as well as overseas. New Zealand is used to this situation and to that earthquake that struck Christchurch. We are accustomed to aspects concerning death. So my take on the situation is to address you in the void by saying rest rest and sleep there!To the living the real hope is that some officials fly over there to assist. They came here to New Zealand to help us; we must go there to help them. So the ears prick up with interest at the Acting Prime Minister’s statement today that New Zealand has a role to play in terms of providing assistance. It is apt that we offer aid because they assisted New Zealand in a time of difficulty.Therefore the Māori Party considers and endorses all the tributes today in the genuine hope that all of them will be cared for well at this time by the place lost from view at this moment of difficulty trouble and grief in regard to those lost. So my thanks to you all throughout.]